[OMMISSIONEN FOR DE EUROPÆISKE FÆLLESSKABER 
KOM(93) 683 endelig udg. 
Bruxelles, den 21. december 1993 
Forslag til 
RÅDETS FORORDNING (EF. Euratom) 
om ændring af forordning (EØF, Euratom) nr. 1552/89 
om gennemførelse af afgørelse 88/376/EØF, Euratom 
om ordningen for Fællesskabernes egne indtægter 
Forslag til 
RÅDETS FORORDNING (EKSF. EF. Euratom) 
om ændring af finansforordningen af 21. december 1977 
vedrørende De Europæiske Fællesskabers almindelige budget 
(forelagt af Kommissionen) 
BEGRUNDELSE 
Nærværende forslag udgør et alternativ til Kommissionens forslag af 14. september 1993 
(dok. KOM(93) 437 endelig udg.). 
Formålet er det samme. Det drejer sig med andre ord om at sikre, at fællesskabsudgifteme 
år for år ikke overstiger det fastsatte loft over Fællesskabets egne indtægter, og at den 
opnåede finansieringskapacitet fuldt ud kan udnyttes til finansiering af Fællesskabets 
politikker. 
I modsætning til det oprindelige forslag vil det med de forskrifter og den budgetbehandling, 
der her foreslås, være muligt at eliminiere de negative indtægtssaldi, der fremkommer som 
en direkte følge af de egne indtægters struktur og den iboende risiko for fejlberegning af de 
forventede indtægter. Man undgår således at skulle opføre de negative indtægtssaldi som 
udgifter på budgettet, og spørgsmålet om, hvorvidt de eventuelt skal opføres under loftet over 
de egne indtægter, mister sin betydning. Rådet bør vedtage dette forslag, inden 
budgetproceduren for 1995 indledes, hvis den forpligtelse, det har indgået over for Europa-
Parlamentet i forbindelse med indgåelsen af den interinstitutionelle aftale, skal kunne 
overholdes. 
I I sin meddelelse af 9. juni 1993 (dok. SEK(93) 851 endelig udg.) havde Kommissionen 
gjort Rådet og Europa-Parlamentet opmærksom på problemet med de fiskale indtægtstab 
som følge af den økonomiske krise i 1992/1993 set i relation til loftet over de egne 
indtægter. 
De fiskale indtægtstab skyldes et mindre afkast af de traditionelle egne indtægter end 
budgetteret, og at moms- og BNI-beregningsgrundlaget blev lavere end forventet. De 
indregnes i første omgang som et negativt element i likviditetsbeholdningen, og for 
moms- og BNI-indtægternes vedkommende medfører de, at der skal udbetales restitutioner 
til medlemsstaterne. For at de godkendte og gennemførte udgifter for det pågældende 
regnskabsår kan dækkes, opføres indtægtstabet af hensyn til princippet om budgetbalance 
som udgift på budgettet ét eller to regnskabsår senere alt efter omstændighederne. 
Indtægtstabet når op på næsten 2 mia ECU i 1992 og måske det dobbelte i 1993. Disse 
beløb skal ifølge finansforordningen opføres på budgettet for finansårene 1993, 1994 og 
1995. 
For første gang siden 1988 vil det oprindelige budget for 1994, og formodentlig også 
budgettet for 1995, nå loftet over EF's egne indtægter. Da der ikke findes nogen klare 
regler om, hvordan loftet over EF's egne indtægter skal behandles i denne situation, må 
indtægtstabet for tidligere regnskabsår, opført som udgift i et TÆB, antagelig afholdes 
under loftet over egne indtægter. Dette vil medføre en tilsvarende reduktion af de 
vedtagne udgifter for de regnskabsår, hvor udgifterne opføres, selv i tilfælde af at 
Fællesskabets udgifter for 1992 og 1993 har ligget væsentligt under loftet over de egne 
indtægter. 
Hensigten med Kommissionens oprindelige forslag var at fastlægge regler for, hvordan 
^særlige tilfælde, der ikke udtrykkeligt er forudset i den eksisterende lovgivning, saldi 
fra tidligere regnskabsår skal behandles set i relation til loftet over de egne indtægter i 
det regnskabsår, hvor de pågældende saldi opføres på budgettet 
I overensstemmelse med princippet i afgørelsen om de egne indtægter gik den anbefalede 
behandling ud på en symmetrisk og betinget neutralisering: 
- Symmetrisk, fordi de negative saldi fra tidligere regnskabsår skulle kunne finansieres 
i det regnskabsår, hvor de opføres på budgettet, med en overskridelse af loftet over de 
egne indtægter for dette regnskabsår til følge. Samtidig hermed måtte de positive saldi 
fra tidligere regnskabsår ikke kunne udnyttes med en overskridelse af loftet over de 
egne indtægter til følge i det regnskabsår, hvor de opføres på budgettet. 
- Betinget, fordi den var underlagt en efterfølgende kontrol af, at budgetudgifterne for 
referenceåret var lavere end det gældende loft over de egne indtægter. 
II. Siden har forudsætningerne ændret sig: 
- Budgetmyndigheden fulgte Kommissionens forslag om i 1993 delvis at forudfinansiere 
de indtægtstab, der allerede kunne forudses at ville indtræffe i regnskabsårene 1992 og 
1993. Denne noget konservative løsning har dog en begrænset rækkevidde. Den 
vedrører kun en del af de forventede indtægtstab, og den kan ikke videreføres i 1994, 
eftersom der endnu mangler dækning for 2 mia ECU. Faldet i stigningstakten udtrykt 
i mængde af BNI, på baggrund af hvilken budgettet for 1993 blev opstillet, medførte 
sammen med valutakursjusteringerne i 1992, at beregningsgrundlaget blev væsentligt 
lavere end forventet. Man ved imidlertid, at de samlede betalingsbevillinger, der blev 
fastsat i de finansielle overslag indgået i Edinburgh, vil nå loftet over de egne 
indtægter i 1994, og at det samme sandsynligvis vil blive tilfældet i 1995. Det vil sige, 
at der i disse to regnskabsår ikke vil være tilstrækkelige midler til rådighed til at 
absorbere større underskud fra regnskabsåret 1993. 
- Rådet forkastede Kommissionens oprindelige forslag, fordi det betød, at man kunne 
godkende et budget, der indebar en klar overskridelse af loftet over de egne indtægter. 
Selv øm dette juridisk er foreneligt med afgørelsen om de egne indtægter, forekom en 
sådan mulighed politisk uacceptabel i en række medlemsstater. 
- Kommissionen udarbejdede derefter et andet forslag, der blev modtaget med interesse 
i Rådet og Europa-Parlamentet. 
- Parlamentet har udsat sin godkendelse af den interinstitutionelle aftale "med den 
udtrykkelige betingelse, at der først skal foreligge en aftale med Rådet om 
behandlingen af de fiskale indtægtstab og de deraf følgende negative saldi, der bør 
opføres på budgettet på en sådan måde, at de ikke blokerer for de bevillinger, der er 
afsat under udgiftslofterne til finansieringen af de almindelige udgifter". 
- Efter forhandlingerne om den endelige udformning af den interinstitutionelle aftale 
erkendte Rådet, "at det så vidt muligt skal sikres, at de bevillinger, der er afsat i 
henhold til de finansielle overslag, kan udnyttes fuldt ud til at dække Fællesskabets 
behov for finansiering af budgetudgifterne, samtidig med at loftet over de egne 
indtægter respekteres". Rådet forpligtede sig til "at finde en hensigtsmæssig løsning på 
problemet angående behandlingen af saldiene og gjorde opmærksom på, at man netop 
var i gang med en nærmere undersøgelse af et alternativt forslag til Kommissionens 
oprindelige forslag". 
- I Europa-Parlamentets beslutning om vedtagelsen af den interinstitutionelle aftale om 
budgetdisciplin og forbedring af budgetbehandlingen for 1993/1999 fortolkedes 
forsikringerne fra Rådets formandskab således, at Rådet, i det omfang loftet over de 
egne indtægter respekteres, garanterer, at lofterne over udgifterne under de finansielle 
overslag udelukkende vil blive udnyttet til finansiering af de almindelige udgifter. 
- Endelig bekræftede Parlamentet, at det som led i budgetproceduren vil føre tilsyn med, 
at denne forpligtelse overholdes. 
III. På baggrund heraf besluttede Kommissionen at trække sit oprindelige forslag tilbage og 
formelt fremlægge det alternative forslag, der var blevet behandlet under de endelige 
forhandlinger om den interinstitutionelle aftale. Formålet med det første forslag var at 
neutralisere saldiene. Efter det nye forslag sker der en symmetrisk og betinget eliminering 
af saldiene. 
I forbindelse med vedtagelsen af budgetgennemførelsen og fastlæggelsen af moms- og 
BNI-beregningsgrundlagene skal der i henhold til det nye forslag foretages en fornyet 
beregning af budgetfinansieringen, og medlemsstaternes andele skal justeres i 
overensstemmelse hermed. Der tages ved denne beregning hensyn dels til de faktiske 
indtægter og udgifter i år n, således som de fremgår af forvaltningsregnskabet, dels til de 
reelle moms- og BNI-grundlag. 
Med inddragelsen af disse elementer i regnskabet vil de foreløbige indbetalinger skulle 
berigtiges, enten i form af tilbagebetalinger til medlemsstaterne eller i form af yderligere 
indbetalinger fra medlemsstaterne. Ved at anvende en sådan procedure kan det undgås, 
at der fremkommer saldi, som de kendes under det nuværende system. Det gælder såvel 
saldi for merindtægter som for indtægtstab. 
Skulle det ske, at de faktiske udgifter overstiger det reviderede loft over de egne 
indtægter, beregnes den nye budgetfinansiering inden for rammerne af loftet. I lighed med 
de gældende regler restitueres medlemsstaterne eventuelle beløb, der opkræves ud over 
loftet over de egne indtægter. 
Baggrunden for forslaget skal søges i de særlige omstændigheder, der for tiden gør sig 
gældende. Kun med vedtagelsen af en retsforskrift ville det være muligt i 1995 på én 
gang at overholde de finansielle overslag vedtaget i Edinburgh, den interinstitutionelle 
aftale og afgørelsen om de egne indtægter. 
Den foreslåede ordning er imidlertid af blivende interesse. Med den kan de kunstige 
indtægtsoverførsler "frem og tilbage" mellem medlemsstaterne og Fællesskabet undgås. 
Det er jo paradoksalt, at medlemsstaterne, sådan som den nuværende ordning fungerer, 
i tilfælde af en gunstig konjunkturudvikling skal indbetale saldi hidrørende fra tidligere 
regnskabsårs indtægter, hvilket svarer til en umotiveret forudfinansiering af en del af 
budgettet for det følgende regnskabsår. 
IV. Forslag til nye bestemmelser i lovgivningen om de egne indtægter 
Den foreslåede behandling indebærer ingen ændring af ordningen for de egne indtægter 
eller den måde, hvorpå de fastlægges. 
a) I Rådets forordning (EØF, Euratom) nr. 1552/89 af 29. maj 1989 om gennemførelse 
af afgørelse 88/376/EØF, Euratom bør der imidlertid af hensyn til de foreslåede 
gennemførelsesbestemmelser foretages følgende ændringer: 
1. Bestemmelser vedrørende beregningen af den ændrede budgetfinansiering 
- Bestemmelsen vedrørende beregningen af moms- og BNI-indtægtssaldiene for 
det foregående regnskabsår vil blive erstattet af en bestemmelse, i henhold til 
hvilken der for et givet regnskabsår vil blive foretaget en fornyet beregning af 
budgetfinansieringen i november i året efter ud fra de reelle momsog BN1-
beregningsgrundlag og under hensyn til den faktiske gennemførelse af budgettet 
ifølge forvaltningsregnskabet, idet der tages højde for de øvrige indtægter. 
- Den nye finansieringsberegning skal ske under iagttagelse af loftet over de egne 
indtægter, eftersom en eventuel overskridelse af dette loft vil skulle tilbagebetales 
til medlemsstaterne. 
- Den nye finansiering fordeles mellem medlemsstaterne. 
- Ved nyberegningen af finansieringen anvendes de gennemsnitlige vekselkurser 
for det pågældende regnskabsår. 
Det påhviler naturligvis budgetmyndigheden på forslag af Kommissionen at 
vedtage, hvorledes budgetbehandlingen af denne nye ordning skal foregå rent 
teknisk. 
2. Bestemmelser vedrørende yderligere indtægtsiusteringer 
De korrektioner, der foretages i moms- og BNI-grundlagene for et givet 
regnskabsår n i forbindelse med den første kontrol i år n + 1, er normalt af mindre 
betydning og afstedkommer relativt beskedne justeringer af moms- og BNI-
indtægterne. Finansieringen for et givet regnskabsår genberegnes kun én gang i 
løbet af det følgende regnskabsår. Herefter 
- beregnes justeringerne som under den nuværende ordning, dog med anvendelse 
af den ensartede moms-sats og den BNI-indkrævningssats, der fremkommer ved 
genberegningen af budgetfinansieringen 
- anses justeringerne som under den nuværende ordning for at være transaktioner 
i det regnskabsår, hvor de er blevet foretaget, og kommer således til sin tid til 
at indgå i genberegningen af finansieringen for dette regnskabsår. 
3. Bestemmelser vedrørende en eventuel overskridelse af loftet over de egne indtægter 
Skulle der ske en overskridelse af loftet over de egne indtægter, restitueres 
medlemsstaterne det pågældende beløb den første arbejdsdag i december i året, der 
følger efter det pågældende regnskabsår, og beløbet opføres på budgettet i lighed 
med den nuværende ordning som negative indtægter under loftet over de egne 
indtægter i det næstfølgende regnskabsår. 
En eventuel overskridelse under gennemførelsen kan under budgetproceduren 
opføres skønsmæssigt på budgettet over det næstfølgende regnskabsår, og dette skal 
i så fald ske ved en ændringsskrivelse. 
b) Samtidig bør finansforordningen vedrørende De Europæiske Fællesskabers almindelige 
budget ændres med henblik på at fastsætte de proceduremæssige bestemmelser i 
forbindelse med 
- afviklingen af finansieringen af budgettet for år n 
- den budgetmæssige behandling i tilfælde af en eventuel overskridelse af loftet over 
de egne indtægter. 
V. Konklusioner 
Dette forslag er i overensstemmelse med tankerne bag dels afgørelsen om de egne 
indtægter, hvorefter der for hvert år fastsættes et loft over de egne indtægter, dels den 
interinstitutionelle aftale, der bygger på princippet om, at de egne indtægter udelukkende 
skal anvendes til finansiering af Fællesskabets politikker. 
Formålet er at eliminere muligheden for, at der opstår uvedkommende saldi, ved på 
baggrund af oplysningerne i forvaltningsregnskabet og de reelle moms- og BNI-grundlag 
at foretage en fornyet beregning af finansieringen af budgettet for år n, dog således at det 
tilladte loft over de egne indtægter respekteres. Desuden fjernes de uheldige virkninger 
af den nuværende ordning, hvorefter medlemsstaterne restitueres beløb, som de kort efter 
atter skal indbetale for efterfølgende at sikre balancen på budgettet for et givet 
regnskabsår, eller i modsat fald de anmodes om at indbetale yderligere indtægter, som 
ikke længere er nødvendige. Forslaget udgør derimod på ingen måde en indskrænkning 
af de gældende regler om, at en negativ saldo, der er fremkommet som følge af en 
overskridelse af loftet over de egne indtægter, skal opføres under loftet over de egne 
indtægter i et senere regnskabsår. 
Forslag til 
RÅDETS FORORDNING (EF. Euratom) 
om ændring af forordning (EØF, Euratom) nr. 1552/89 
om gennemførelse af afgørelse 88/376/EØF, Euratom 
om ordningen for Fællesskabernes egne indtægter 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 209, 
under henvisning til traktaten om oprettelse af Det Europæiske Atomenergifællesskab, særlig 
artikel 183, 
under henvisning til Rådets afgørelse 88/376/EØF, Euratom af 24. juni 1988 om ordningen 
for Fællesskabernes egne indtægter, særlig artikel 8, stk. 2(1), 
under henvisning til forslag fra Kommissionen(2), 
under henvisning til udtalelse fra Europa-Parlamentet(3), 
under henvisning til udtalelse fra Revisionsretten(4), og 
ud fra følgende betragtninger: 
De muligheder, som loftet over de egne indtægter giver for finansiering af budgettet for et 
givet regnskabsår, bør kunne udnyttes fuldt ud til dækning af udgifterne i dette regnskabsår 
under overholdelse af princippet om budgetbalance; 
med henblik herpå bør det undgås, at saldi fra tidligere regnskabsår opføres på budgettet, når 
bortses fra den budgetmæssige behandling af en eventuel overskridelse af loftet over de egne 
indtægter i løbet af foregående regnskabsår i forbindelse med gennemførelsen af budgettet; 
der bør derfor efter gennemførelsen foretages en fornyet beregning af finansieringen af 
budgettet for hvert regnskabsår, og udgifterne til denne finansiering bør fordeles mellem 
medlemsstaterne; 
en eventuel overskridelse af loftet over de egne indtægter for et givet regnskabsår i 
forbindelse med gennemførelsen af budgettet bør tilbagebetales til medlemsstaterne; 
(1) EFT nr. L 185 af 15.7.1988, s. 24. 
(2) EFT nr. ... 
(3) EFT nr. ... 
(4) EFT nr. ... 
forordning (EØF, Euratom) nr. 1552/89(5), ændret ved forordning (Euratom, EF) nr. 3464/93(6), 
bør derfor ændres i overensstemmelse med det ovenfor anførte -
UDSTEDT FØLGENDE FORORDNING: 
Artikel 1 
I forordning (EØF, Euratom) nr. 1552/89 foretages følgende ændringer: 
1. I artikel 10 foretages følgende ændringer. 
a) Stk. 3, syvende afsnit, affattes således: 
"Med forbehold af stk. 4 skal enhver ændring af den ensartede momssats, af 
korrektionen til fordel for Det Forenede Kongerige, jf. artikel 5 i afgørelse 
88/376/EØF, Euratom, af finansieringen af denne korrektion og af den ensartede sats 
for den supplerende indtægt eller eventuelle finansielle BNI-bidrag være begrundet ved 
et endeligt vedtaget tillægs- og ændringsbudget og medfører en justering af de 
tolvtedele, der er opført siden regnskabsårets begyndelse." 
b) Stk. 4, 5 og 6 affattes således: 
"4. Inden den 15. november foretager Kommissionen en fornyet beregning af 
finansieringen af budgettet for det foregående regnskabsår på grundlag af: 
- den årsoversigt over det samlede grundlag for momsindtægterne, som 
medlemsstaterne har fremsendt i overensstemmelse med artikel 7, stk. 1, i 
forordning (EØF, Euratom) nr. 1553/89, 
- de tal for BNI-aggregatet, som medlemsstaterne har fremsendt i 
overensstemmelse med artikel 3, stk. 2, i direktiv 89/130/EØF, Euratom, 
og under hensyn til de samlede indtægter og udgifter, der er defineret i artikel 15, 
og som fremgår af forvaltningsregnskabet. 
Grundlaget for momsindtægterne fra en medlemsstat nedsættes eventuelt i henhold 
til artikel 2, stk. le, i Rådets afgørelse 88/376/EØF, Euratom. 
På grundlag af Kommissionens beregning af finansieringen debiteres 
medlemsstaterne de beløb, der modsvarer deres andele af moms- og BNI-
indtægterne, og krediteres de moms- og BNI-bidrag, de har indbetalt i løbet af det 
pågældende regnskabsår, eventuelt med fradrag af de restitutioner, der er 
omhandlet i stk. 5. 
(5) EFT nr. L 155 af 7.6.1989, s. 1. 
(6) EFT nr. L 317 af 18.12.1993, s. 1. 
8 
Kommissionen beregner justeringerne og giver medlemsstaterne meddelelse herom 
i tilstrækkelig god tid til, at disse kan opføre dem på den i nærværende forordnings 
artikel 9, stk. 1, omhandlede konto den første arbejdsdag i december måned 
samme år. 
De gennemsnitlige vekselkurser i det pågældende regnskabsår anvendes såvel ved 
omregningen til ECU af grundlagene for moms- og BNI-indtægterne som ved 
omregningen til national valuta af de beløb svarende til ovennævnte indtægter, som 
det påhviler hver enkelt medlemsstat at indbetale i henhold til den fornyede 
ftnansieringsberegning for det pågældende regnskabsår. 
5. I tilfælde af en eventuel overskridelse af loftet over de egne indtægter foretages 
en fornyet beregning af finansieringen af budgettet på grundlag af de elementer, 
der er nævnt i stk. 4, med undtagelse af beløbet for de udgifter, der erstattes af 
loftet over de egne indtægter. 
I tilfælde af en eventuel overskridelse af loftet over de egne indtægter i det 
foregående regnskabsår, berejmet på grundlag af de tal for BNI-aggregatet og dets 
bestanddele, som medlemsstaterne har fremsendt i medfør af artikel 3, stk. 2, i 
direktiv 89/130/EØF, Euratom, tilbagebetales medlemsstaterne det pågældende 
beløb den første arbejdsdag i december. 
Tilbagebetalingen fordeles mellem medlemsstaterne i forhold til, hvor store BNI-
bidrag de har indbetalt i løbet af det pågældende regnskabsår. Det beløb, hvormed 
loftet over de egne indtægter i et givet regnskabsår overskrides, opføres som 
negative indtægter under loftet over de egne indtægter på budgettet for det andet 
derpå følgende regnskabsår. 
6. Eventuelle berigtigelser af grundlaget for momsindtægter, jf. artikel 9, stk. 1, i 
forordning (EØF, Euratom) nr. 1553/89, og eventuelle korrektioner i BNI fra 
tidligere regnskabsår i medfør af artikel 3, stk. 2, i direktiv 89/130/EØF, Euratom, 
med forbehold af artikel 6 i nævnte direktiv, medfører for hver berørt medlemsstat 
en justering af moms- og BNI-indtægterne. 
Grundlaget for en medlemsstats momsindtægter nedsættes eventuelt, efter at en 
eventuel berigtigelse er foretaget, i henhold til artikel 2, stk. le, i Rådets afgørelse 
88/376/EØF, Euratom. 
Kommissionen beregner justeringen ved på de ændrede grundlag at anvende den 
ensartede momssats og den BNI-indkrævningssats, der er fremkommet ved den 
fornyede beregning af finansieringen af det pågældende regnskabsår. Den giver 
medlemsstaterne meddelelse om beløbet i så tilstrækkelig god tid, at de kan opføre 
dét på den konto, der er nævnt i artikel 9, stk. 1, i nærværende forordning på den 
første arbejdsdag i december måned samme år." 
c) Stk. 7 udgår. 
d) Stk. 8 og 9 affattes således: 
"8. Efter den 30. september i det fjerde år efter et givet regnskabsår tages der ikke 
længere hensyn til eventuelle korrektioner i BNI, undtagen på de punkter, hvor 
enten Kommissionen eller medlemsstaten forinden har givet meddelelse om en 
sådan korrektion. 
9. Med de i stk. 6 omhandlede justeringer ændres indtægterne i det regnskabsår, hvor 
disse justeringer finder sted." 
2. Artikel 15, første afsnit, affattes således: 
Et regnskabsårs saldo defineres som forskellen mellem: 
- de samlede oppebårne indtægter i dette regnskabsår, og 
- de samlede betalinger foretaget over dette regnskabsårs bevillinger, med tillæg af 
bevillinger for samme regnskabsår, der er fremført i medfør af finansforordningens 
artikel 7, stk. 1, litra b) og c), og stk. 2, litra b). 
3. Artikel 16 affattes således: 
"Artikel 16 
Inden udgangen af oktober måned i hvert regnskabsår opstiller Kommissionen på grundlag 
af de oplysninger, som den råder over på dette tidspunkt, et skøn over størrelsen af de 
egne indtægter, jf. artikel 2, stk. 1, litra a) og b), i afgørelse 88/376/EØF, Euratom, for 
hele året. 
Fremkommer der væsentlige afvigelser i forhold til de oprindelige overslag, udarbejdes 
der et tillægs- eller ændringsbudget." 
4. Som artikel 16a indsættes. 
"Artikel 16a 
I tilfælde af en eventuel overskridelse i forbindelse med gennemførelsen af budgettet af 
loftet over de egne indtægter i et givet regnskabsår, jf. artikel 10, stk 5, ansættes 
overskridelsen så præcist som muligt ved et overslag, der under budgetbehandlingen 
opføres på budgettet for det andet derpå følgende regnskabsår, eventuelt ved en 
ændringsskrivel se. 
Hvis det faktiske beløb, hvormed loftet er blevet overskredet, ikke har kunnet opføres på 
budgettet inden vedtagelsen af dette, opføres differencen i forhold til overslaget ved et 
tillægs- eller ændringsbudget." 
10 
Artikel 2 
Denne forordning træder i kraft på syvendedagen efter offentliggørelsen i De Europæiske 
Fællesskabers Tidende. 
Den anvendes dog ikke for eventuelle justeringer af moms- eller BNI-indtægter fra 
regnskabsår forud for regnskabsåret 1993. 
Denne forordning er bindende i alle enkeltheder og gælder umiddelbart i hver medlemsstat. 
Udfærdiget i Bruxelles, den På Rådets vegne 
Formand 
11 
Forslag til 
RÅDETS FORORDNING (EKSF, EF. EURATOM) 
om ændring af finansforordningen af 21. december 1977 
vedrørende De Europæiske Fællesskabers almindelige budget 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Kul- og Stålfællesskab, særlig 
artikel 78h, 
under henvisning til traktaten om oprettelse af Det Europæiske Fællesskab, særlig artikel 209, 
under henvisning til traktaten om oprettelse af Det Europæiske Atomenergifællesskab, særlig 
artikel 183, 
under henvisning til forslag fra Kommissionen(1), 
under henvisning til udtalelse fra Europa-Pari am entet(2), 
under henvisning til udtalelse fra Revisionsretten*3*, og 
ud fra følgende betragtninger: 
Rådets forordning (EØF, Euratom) nr. 1552/89 af 29. maj 1989 om gennemførelse af 
afgørelse 88/376/EØF, Euratom om ordningen for Fællesskabernes egne indtægter*4*, senest 
ændret ved forordning (EF, Euratom) nr. ...(5), indeholder de nærmere bestemmelser om 
afviklingen af saldi for hvert regnskabsår; 
nævnte forordning ... indeholder ligeledes bestemmelser for behandlingen af en eventuel 
overskridelse under gennemførelsen af budgettet af loftet over de egne indtægter; 
finansforordningen af 21. december 1977(6), senest ændret ved forordning (Euratom, EKSF, 
EF) nr. 610/90(7), bør derfor ændres i overensstemmelse med det ovenfor anførte -
UDSTEDT FØLGENDE FORORDNING: 
EFT nr. ... 
EFT nr. ... 
EFT nr. ... 
EFTnr. L 155 af 7.6.1989, s.l. 
EFT nr. ... 
EFT nr. L 356 af 31.12.1977, s. 1 
EFTnr. L 70 af 16.3.1990, s 1. 
12 
Artikel 1 
I finansforordningen af 21. december 1977 foretages følgende ændringer: 
1. I artikel 6 indsættes som sidste afsnit: 
"Tilbagebetalingen af en eventuel overskridelse af loftet over de egne indtægter finder 
sted i henhold til artikel 10, stk. 5, i forordning (EØF, Euratom) nr. 1552/89." 
2. Artikel 32 affattes således: 
"MM 32 
Saldiene for hvert regnskabsår afvikles i henhold til artikel 10, stk. 4, i forordning (EØF, 
Euratom) nr. 1552/89. 
En eventuel overskridelse af loftet over de egne indtægter i et givet regnskabsår i 
forbindelse med gennemførelsen af budgettet opføres som negative indtægter på budgettet 
i det andet derpå følgende regnskabsår i henhold til artikel 10, stk. 5, i forordning (EØF, 
Euratom) nr. 1552/89. 
Ligeledes i henhold til artikel 10, stk. 5, i forordning (EØF, Euratom) nr. 1552/89 
ansættes en sådan overskridelse så præcist som muligt ved et overslag, der under 
budgetbehandlingen opføres på budgettet, eventuelt ved en ændringsskrivelse. 
Hvis det faktiske beløb, hvormed loftet er blevet overskredet, ikke har kunnet opføres på 
budgettet inden vedtagelsen af dette, opføres differencen i forhold til overslaget ved et 
tillægs- eller ændringsbudget. 
Bestemmelserne i artikel 14, stk. 2, og artikel 15, stk. 3, første afsnit, gælder ikke 
forelæggelsen af det i artikel 16a i forordning (EØF, Euratom) nr. 1552/89 omhandlede 
tillægs-eller ændringsbudget" 
Artikel 2 
Denne forordning træder i kraft på syvendedagen efter offentliggørelsen i De Europæiske 
Fællesskabers Tidende. 
i 
Denne forordning er bindende i alle enkeltheder og gælder umiddelbart i hver medlemsstat. 
Udfærdiget i Bruxelles, den På Rådets vegne 
Formand 
13 
ISSN 0254-1459 
KOM(93) 683 endelig udg. 
DOKUMENTER 
DA oi 
Katalognummer : CB-CO-93-740-DA-C 
ISBN 92-77-63055-8 
Kontoret for De Europæiske Fællesskabers Officielle Publikationer 
L-2985 Luxembourg 
- u